da da da da da da da da da en en da da da da da
COVID-19: Information om gravide med coronavirus og DSAM's corona-site
Der er fortsat smitte ude i befolkningen, og det påvirker vores daglige arbejde i almen praksis.
Vi har i DSAM modtaget relevant information om gravide med coronavirus, som vi her deler med jer.
DSOG har udgivet et rådgivningsark, hvor det fremgår, at der er observeret øget forekomst af intrauterine fosterdødsfald, præterm forløsning, svær sygdom og maternel død hos gravide smittet med SARS-CoV-2. Rådgivningsarket indeholder råd til praktiserende læger med omkring håndtering af gravide smittet med SARS-CoV-2, inklusiv links til patientinformation. Se her: Rådgivningsark fra DSOG til almen praksis
Vaccination er fortsat bedste forebyggelse hos de gravide, men der er også information i DSOG's vejledning om mulig behandling af ikke-indlagte gravide med monoklonale antistoffer.
Vi opdaterer løbende vores corona-site på dsam.dk/coronavirus.Her finder du bl.a. information til borgere med etnisk minoritetsbaggrund.
Håber I vil have glæde af dette i det fortsatte arbejde under pandemien.
Anders Beich, lægefaglig konsulent
Anne Møller, lægefaglig konsulent
DSAM, Stockholmsgade 55, 2100 København Ø
Telefon: 7070 7431 E-mail: dsam@dsam.dk